钦定古今图书集成/明伦汇编/氏族典/第245卷 > 张奕
## 钦定古今图书集成/明伦汇编/氏族典/第245卷 > 张奕

按《金史张奕传》，“奕字彦微，其先泽州高平人。以荫补
官，仕齐，为归德府通判，除同知归德尹。天眷元年，以河南与宋，改同知沂州防御使事。三年，宗弼复取河
南，征奕赴行省。既定汴京，授汴京副留守，历陈、秦州
防御使，同知太原尹。正隆间，同知西京留守事，迁河
东北路转运使。大定二年，征为户部尚书。甫视事，得”
疾卒。